Twee polisiereserviste gevonnis oor vervalste sertifikateArgieffoto Volgens kapt. Dineo Sekgotodi, woordvoerder van die Valke, is Lettie Ntuli (34) en Philemon Sekwane (31) in die Machadodorp-landdroshof tot 12 maande tronkstraf of ŉ boete van R6 000 gevonnis vir poging tot bedrog. Sekgotodi het gesê die twee was aktiewe reserviste by die Machadodorp-polisiestasie in 2009, toe reserviste permanent in die polisie aangestel is mits hulle ŉ matrieksertifikaat gehad het. “Ntuli en Sekwane het glo vir Bingani Madonsela genader, wat glo vervalste sertifikate aan hulle verskaf het.” Tydens die keuringsproses is vasgestel die sertifikate is vervals en die twee is in hegtenis geneem. Ntuli en Sekwane het skuld beken op die aanklagte teen hulle. Madonsela het egter skuldig ontken en hy sal weer op 5 Oktober in die hof verskyn.